64.		Zmluva o preprave nákladu (§ 765 a nasl. ObZ)
Čl. I
Zmluvné strany
1.	Dopravca: 	AUTODOPRAVA spol. s r.o., Veľká Okružná č. 575, 010 01 Žilina, 
		IČO, DIČ, IČ DPH
		zastúpená Romanom Polákom, konateľom
			zapísaná v obchodnom registri Okresného súdu v Žiline, odd., vo vl. č. ...................
2.	Objednávateľ: 	Dominika Nová
		nar. ............................., r. č. ................................
		bytom Národná ul. č. 5, Martin
Čl. II
Predmet zmluvy
1.	Predmetom tejto zmluvy je záväzok dopravcu, že dňa 31. 10. 2023 prepraví svojím nákladným vozidlom objednávateľovi obývaciu stenu STELA, ktorá sa skladá z dvoch uzavretých, dvoch otvorených a dvoch presklenených skriniek.
2.	Preprava nákladu sa uskutoční z miesta odoslania – Martin, Národná ul. č. 5 do miesta určenia – Bratislava, Miletičova ul. č. 15, pre príjemcu pani Dominiku Novú.
Čl. III
Prepravné
Prepravné medzi zmluvnými stranami sa stanovuje dohodou zmluvných strán na sumu 400 € (slovom štyristo eur). Prepravné je splatné v hotovosti dopravcovi po prevzatí nákladu príjemcom.
Čl. IV
Podmienky prepravy
1.	Naloženie nákladu na adrese odosielateľa a zloženie nákladu na adrese príjemcu zabezpečí odosielateľ.
2.	Odosielateľ sa zaväzuje, že náklad pripraví na prepravu v deň dohodnutý zmluvne v čase medzi 6.00 h – 7.00 h dňa 31. 10. 2023.
3.	Dopravca sa zaväzuje, že prepravu uskutoční tak, aby zabránil poškodeniu alebo zničeniu nákladu.
Čl. V
Záverečné ustanovenia
1.	V ostatných otázkach výslovne neupravených v tejto zmluve sa riadia zmluvné strany Občianskym zákonníkom.
2.	Zmluva sa vyhotovuje v dvoch vyhotoveniach, po jednom pre každú zmluvnú stranu.
3.	Zmluva sa stáva platnou a účinnou dňom podpisu obidvoma zmluvnými stranami.
Žilina 25. 9. 2023
					objednávateľ	dopravca
Poznámka
Prepravné zmluvy upravené Občianskym zákonníkom (zmluva o preprave nákladu § 765 a nasl. a zmluva o preprave osôb § 760 a nasl. ObZ) obsahujú len základnú právnu úpravu práv a povinností účastníkov právneho vzťahu. Podrobnejšiu právnu úpravu ich práv a povinností upravujú jednotlivé prepravné poriadky, ktoré vydáva každý dopravca sám (železničný prepravný poriadok, autobusový prepravný poriadok a pod.). 
Predmetnú zmluvu uzatvára odosielateľ s dopravcom, pričom účastníkom prepravného vzťahu je príjemca zásielky (zmluva o preprave nákladu).